VV7: Elsiratták Maci végrendeletét
A ValóVilág7-ből egészségügyi problémák miatt kikerült Maci videóüzenetben búcsúzott a társaitól.
VV Macit két nappal ezelőtt komoly fájdalmai miatt mentő vitte el a villából. Akkor úgy volt, hogy csak egy estét kell a kórházban töltenie, de gyorsan kiderült, hogy komolyabb a baj. A nagydarab srác epekövei és hasnyálmirigy-gyulladása miatt többhetes kórházi kezelésre kényszerül, ezért nem folytathatja a játékot. Maci utolsó videóüzenetét és végrendeletét tegnap kapták meg a villalakók. Ebben leírta, hogy Edina az utolsó hetekben kifordult önmagából, Zsuzsát megsajnálta és drukkol neki, Daninak pedig azt javasolta, hogy javuljon meg. Fannit arra kérte, hogy végre valljon szerelmet Dennisnek. A búcsúlevel felolvasását könnyek, lelkiismeret-furdalás és magyarázkodás követte.
Szórakozás